

**Anul 2022 – numărul 35**

**29 august – 2 septembrie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 29 august – 4 septembrie 2](#_Toc113277548)

[Selecție de Acte normative apărute în Monitorul Oficial al României în perioada 29 august – 2 septembrie, 2022 3](#_Toc113277549)

[Comunicate de presă ale Guvernului României 4](#_Toc113277550)

[Premierul Nicolae-Ionel Ciucă: Consultările cu autoritățile publice locale sunt un bun catalizator pentru inițiativele și proiectele noastre în beneficiul cetățeanului 4](#_Toc113277551)

[Premierul Nicolae-Ionel Ciucă: Continuăm să oferim susținere autorităților locale pentru a pune în aplicare politicile guvernamentale și pregătim împreună începerea anului școlar și asigurarea energiei pentru iarna 5](#_Toc113277552)

[România va beneficia de echipamente de producere a oxigenului medical donate de NATO 6](#_Toc113277553)

[Mesajul premierului Nicolae-Ionel Ciucă de Ziua Limbii Române 6](#_Toc113277554)

[Participarea premierului Nicolae-Ionel Ciucă la reuniunea Comitetului interministerial pentru asigurarea rezilienței energetice și implementarea proiectelor de infrastructură în energie 7](#_Toc113277555)

[Informaţie Europeană 7](#_Toc113277556)

[NOUTĂȚI – Informații UTILE 8](#_Toc113277557)

[Executivul a adoptat o Ordonanță de Urgență care reglementează programele de sprijin pentru zona montană 8](#_Toc113277558)

[CE a aprobat primul pachet de planuri strategice aferente Politicii Agricole Comune pentru șapte state membre 9](#_Toc113277559)

[Modificări legislative în sprijinul afacerilor sociale: Se pot desfășura activități de voluntariat în întreprinderile sociale și în cele de inserție! 10](#_Toc113277560)

[POIM: Modificări la ghidul privind reducerea numărului depozitelor neconforme şi creşterea gradului de pregătire pentru reciclare a deşeurilor în România 11](#_Toc113277561)

[Procedura pentru relocarea conturilor în platforma IMM Recover în vederea depunerii proiectelor aferente Acțiunii 4.1.1. POC – Ajutor de minimis 11](#_Toc113277562)

[Autoritățile și instituțiile publice pot cere AM POR suportarea de la bugetul de stat a sumelor aferente corecțiilor financiare în cadrul proiectelor europene 12](#_Toc113277563)

[PNRR 13](#_Toc113277564)

[PNRR: Au fost actualizate ghidurile solicitantului aferentei Componentei C11 – Turism și cultură, Investiția 1 și 2 13](#_Toc113277565)

[PNRR: Ghidul pentru construirea de instalații de reciclare a deșeurilor în consultare publică! 13](#_Toc113277566)

[APELURI – Finanțări 14](#_Toc113277567)

[Măsuri de sprijin pentru reducerea cheltuielilor la consumul de energie electrică pentru irigații 14](#_Toc113277568)

[Sprijin financiar de peste 26.000.000 lei pentru crescătorii de animale 14](#_Toc113277569)

[Fonduri suplimentare pentru plata ajutorului de stat la motorina utilizată în agricultură 15](#_Toc113277570)

[UAT-urile se pot înscrie pentru aplicarea în cadrul programului privind casarea autovehiculelor uzate 15](#_Toc113277571)

[Românii din Diaspora pot depune până sâmbătă, 3 octombrie, proiectele pentru Start-Up Nation Diaspora! 16](#_Toc113277572)

[POC 4.1.1 bis - Investiții în retehnologizarea IMMurilor, mai aproape de lansare! Varianta consolidată a ghidului a fost publicată 17](#_Toc113277573)

[Din actualitatea europeană 18](#_Toc113277574)

[Prețurile energiei și securitatea aprovizionării 18](#_Toc113277575)

[Școlile se pot înscrie acum la concursul UE pentru tineri traducători 26](#_Toc113277576)

[UCRAINA 28](#_Toc113277577)

[Active Citizens Fund: Sesiune de informare adresată ONGurilor privind apelurile deschise ca răspuns la criza din Ucraina 28](#_Toc113277578)

Repere din agenda publică a conducerii Instituţiei Prefectului - Judeţul Hunedoara   
în perioada 29 august – 4 septembrie

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara.* | ***29 august*** |
| *Întâlnire de lucru pentru organizarea Serbărilor Naționale Țebea 2022.* | ***29 august*** |
| *Participare videconferință - pregătirea începerii anului școlar 2022-2023* | ***30 august*** |
| *Ședință Comisie județeană pentru stabilirea dreptului de proprietate privată asupra terenurilor* | ***30 august*** |
| *Întâlnire cu reprezentanții Universității Babes Bolyai și ISJ* | ***30 august*** |
| *Efectuare vizită de lucru pentru verificarea pregătirilor pentru începerea oului an școlar la Deva, Șoimuș și Brănișca* | ***30 august*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara.* | ***31 august*** |
| *Ședința Colegiului Prefectural* | ***31 august*** |
| *Ședință de lucru cu reprezentanți Direcției Silvice și OCPI, Ocolul Silvic Brad și Primarul comunei Vața de Jos privind problemele apărute la lucrările de înregistrare sistematică* | ***31 august*** |
| *Intâlnire de lucru în vederea desfășurării acțiunii organizată de Asociația „Let s Do It Romania”, „Ziua de curățenie națională - 17 septembrie” cu Agenția pentru Protecția Mediului, Garda de Mediu, Filiala Județeană a asociației , Crucea Roșie, ADI Deșeuri* | ***1 septembrie*** |
| *Intânire cu primarul de la Vorța* | ***1 septembrie*** |
| *Participare on - line ședința Comitet de Masiv - zona Parâng* | ***1 septembrie*** |
| *Ședință de lucru pregătire Țebea* | ***2 septembrie*** |
| *Participare emisiune Ora exacta - Antena 3 Deva* | ***2 septembrie*** |
| *Participare la Reuniunea comitetului de masivi M-ții Apuseni, comuna Albac, județul Alba și Târgul de Turism Rural* | ***3 septembrie*** |
| *Participare la Serbările Cetății Deva* | ***3 septembrie*** |
| *Participare la expoziție de ovine Țurcana Brează de Valea Jiului Petrila* | ***4 septembrie*** |
| *Participare la Serbările Cetății Deva* | ***4 septembrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 29 august – 2 septembrie, 2022

**M. Of. nr. 842/29 august 2022**

* **829** – **Ministerul Energiei -** Ordin privind aprobarea Normelor metodologice pentru recuperarea ajutoarelor de minimis acordate în cadrul Ordonanței de urgență a Guvernului nr. 118/2021 privind stabilirea unei scheme de compensare pentru consumul de energie electrică și gaze naturale pentru sezonul rece 2021-2022, precum și pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei „Delta Dunării”

**M. Of. nr. 844/29 august 2022**

* **114** – **Guvernul României -** Ordonanță de urgență pentru modificarea și completarea Legii nr. 196/2016 privind venitul minim de incluziune

**M. Of. nr. 845/29 august 2022**

* **28** – **Guvernul României -** Ordonanță privind stabilirea unor măsuri pentru derularea Programului național de dezvoltare locală etapa I
* **29** – **Guvernul României -** Ordonanță pentru modificarea și completarea Legii nr. 672/2002 privind auditul public intern
* **116** – **Guvernul României -** Ordonanță de urgență pentru reglementarea unor măsuri temporare privind ocuparea funcțiilor publice prin transfer la cerere, precum și pentru completarea art. 3641 din Ordonanța de urgență a Guvernului nr. 57/2019 privind Codul administrativ
* **117** – **Guvernul României -** Ordonanță de urgență pentru modificarea și completarea Legii concediului paternal nr. 210/1999

**M. Of. nr. 846/29 august 2022**

* **118** – **Guvernul României -** Ordonanță de urgență pentru completarea Ordonanței Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară

**M. Of. nr. 849/30 august 2022**

* **2459** – **Ministerul Sănătății -** Ordin privind aprobarea Listei tarifelor pentru prestațiile în domeniul sănătății publice efectuate la nivelul direcțiilor de sănătate publică județene și a municipiului București și de către Institutul Național de Sănătate Publică

**M. Of. nr. 850/30 august 2022**

* **30** – **Guvernul României -** Ordonanță privind reglementarea unor măsuri financiar-fiscale și bugetare

**M. Of. nr. 852/31 august 2022**

* **1420** – **Ministerul Antreprenoriatului și Turismului -** Ordin privind modificarea punctului 2 subpunctul 2.2 din Procedura de implementare a Programului pentru stimularea înființării întreprinderilor mici și mijlocii „Start-up Nation - ROMÂNIA“, aprobată prin Ordinul ministrului antreprenoriatului și turismului nr. 1.111/2022
* **2520** - **Ministerul Sănătății** - Ordin pentru aprobarea Normelor de funcționare și autorizare a serviciilor de îngrijiri la domiciliu

**M. Of. nr. 858/1 septembrie 2022**

* **1070** – **Guvernul României -** Hotărâre pentru aprobarea Tezelor prealabile ale proiectului Codului unor servicii comunitare de utilități publice

**M. Of. nr. 860/1 septembrie 2022**

* **92** – **Inspecția Judiciară -** Ordin privind aprobarea Regulamentului de organizare și funcționare a Inspecției Judiciare

**M. Of. nr. 864/1 septembrie 2022**

* **119** – **Guvernul României -** Ordonanță de urgență pentru modificarea și completarea Ordonanței de urgență a Guvernului nr. 27/2022 privind măsurile aplicabile clienților finali din piața de energie electrică și gaze naturale în perioada 1 aprilie 2022-31 martie 2023, precum și pentru modificarea și completarea unor acte normative din domeniul energiei

**M. Of. nr. 867/2 septembrie 2022**

* **1086** – **Guvernul României -** Hotărâre pentru aprobarea Strategiei naționale privind sistemele de transport inteligente pentru perioada 2022-2030

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Premierul Nicolae-Ionel Ciucă: Consultările cu autoritățile publice locale sunt un bun catalizator pentru inițiativele și proiectele noastre în beneficiul cetățeanului

Premierul Nicolae-Ionel Ciucă a avut astăzi o nouă întâlnire cu reprezentanții Asociației Orașelor din România și ai Asociației Comunelor din România, în contextul consultărilor periodice derulate de Guvern cu reprezentanții administrației publice locale.

Guvernul a inițiat discuțiile în acest format pentru a oferi comunităților locale sprijinul de care au nevoie pentru implementarea programelor guvernamentale în beneficiul cetățenilor și pentru soluționarea problemelor cu care se confruntă.

”Consultările cu autoritățile publice locale atât în acest format de dialog, cât și în timpul deplasărilor în teritoriu, sunt un bun catalizator pentru inițiativele și proiectele noastre în beneficiul cetățeanului. Ne oferă o mai bună cunoaștere a realităților din teren și astfel adaptăm din mers alocările financiare, politicile și reformele guvernamentale. Am reușit împreună, Guvern și autorități locale, să deschidem linii de finanțare din fonduri naționale și europene care, în perspectiva următorilor ani vor transforma comunitățile locale din România și vor îmbunătăți calitatea vieții oamenilor”, a afirmat premierul Nicolae-Ionel Ciucă.

La rectificarea bugetară recent adoptată, Guvernul a direcționat suplimentar peste două miliarde de lei comunităților locale pentru continuarea programelor de care beneficiază copiii din învățământul preșcolar și elevii – finanțarea burselor, Programele pentru școli și masă caldă în școli – și pentru asigurarea funcționării spitalelor publice, furnizarea de energie în sistem centralizat.

De asemenea, au fost majorate bugetele Programului Național de Dezvoltare Locală și al Programului național de construcții de interes public sau social pentru a fi continuate investițiile în infrastructura comunităților locale – modernizare drumuri, școli, infrastructură de învățământ, spitale, rețele de apă și canalizare.

Programul Național de Investiții Anghel Saligny – cel mai amplu din perspectiva fondurilor bugetare alocate – intră în linie dreaptă după ce primele contracte de execuție au fost semnate. ”Vă îndemn să țineți îndeaproape legătura cu Ministerul Dezvoltării pentru a îndeplini criteriile de eligibilitate. Faptul că mii de proiecte sunt depuse pentru a obține finanțare prin acest program este un semnal pozitiv privind implicarea autorităților locale”, a menționat premierul.

O altă temă importantă de discuție a fost implementarea reformelor prevăzute în Planul Național de Redresare și Reziliență și atragerea finanțărilor din acest mecanism financiar. Premierul Ciucă a apreciat interesul autorităților locale pentru atragerea de finanțare din PNRR și a arătat că Executivul va continua să susțină accesul  comunităților, în mod egal, la fondurile europene și naționale pentru a asigura o dezvoltare echilibrată a țării, mai ales în privința dezvoltării rețelei de asistență medicală în comunități prin cabinete medicale și centre comunitare integrate. Totodată, miile de proiecte depuse de autoritățile locale pentru programele ”Valul Renovării” și ”Fondul Local”, preocuparea pentru eficiență energetică, extinderea digitalizării și reducerea birocrației vor genera îmbunătățiri semnificative în ceea ce privește serviciile publice oferite cetățenilor.

Discuțiile s-au axat și asupra măsurilor de protejare a cetățenilor și economiei de efectele creșterii prețurilor la energie. Premierul a asigurat că pentru iarna anului 2022-2023 măsurile de plafonare și compensare vor fi aplicate potrivit deciziilor guvernamentale, în prezent fiind în analiză situația energetică în perspectiva identificării unor noi soluții.

În cadrul discuțiilor au fost abordate, de asemenea, teme legate de accelerarea descentralizării, implementarea Codului Fiscal, reglementarea modului de calcul al impozitului pe clădiri, nivelul indemnizațiilor și cel de salarizare la nivelul autorităților publice locale.

La întâlnire au participat, împreună cu premierul, ministrul Attila-Zoltán Cseke, ministrul dezvoltării, lucrărilor publice și administrației, Mircea Abrudean, șeful Cancelariei Prim-ministrului, Daniela Pescaru și Mihai Diaconu, secretari de stat în Ministerul Finanțelor, Carmen Moraru, secretar de stat în Ministerul Investițiilor și Proiectelor Europene, Adeline Dan, secretar de stat în cadrul Cancelariei Prim-Ministrului, Dan Cărbunaru, purtător de cuvânt al Guvernului.

\*

Premierul Nicolae-Ionel Ciucă: Continuăm să oferim susținere autorităților locale pentru a pune în aplicare politicile guvernamentale și pregătim împreună începerea anului școlar și asigurarea energiei pentru iarna

Premierul Nicolae-Ionel Ciucă a continuat seria consultărilor cu autoritățile locale printr-o întâlnire cu reprezentanții Uniunii Naționale a Consiliilor Județene din România și ai Asociației Municipiilor din România.

Discuțiile s-au concentrat asupra temelor legate de implementarea proiectelor guvernamentale de investiții, descentralizare, finanțarea măsurilor de asistență socială, asigurarea continuității furnizării de energie în sistem centralizat și pregătirea pentru iarnă, măsurile pentru începerea anului școlar și modificarea legislației în diferite sectoare pentru sprijinirea comunităților locale.

”Continuăm să oferim susținere autorităților locale pentru a pune în aplicare politicile guvernamentale de asistență socială și pregătim împreună începerea anului școlar și asigurarea energiei pentru iarna 2022-2023 în condițiile aplicării măsurilor de protecție stabilite de Guvern. În paralel însă, continuăm să acordăm importanța cuvenită investițiilor locale – extinderea rețelelor de apă și gaze naturale, renovarea și modernizarea unităților școlare, spitalelor și centrelor medicale, reabilitarea și extinderea infrastructurii locale de transport. Fondurile naționale și europene alocate investițiilor aduc rezultate concrete și așteptate de mulți ani de români”, a afirmat premierul Nicolae-Ionel Ciucă.

În acest context, prim-ministrul a menționat fondurile alocate suplimentar autorităților locale la rectificarea bugetară și oportunitățile oferite de finanțările europene pentru continuarea proiectelor în derulare și pentru începerea unor noi investiții.

În cadrul discuțiilor au fost abordate și teme legate de finanțarea politicilor sociale, echilibrarea bugetelor autorităților publice locale, modul de calcul al impozitului pe clădiri,  modificarea Codului Silvic, implementarea reformelor din PNRR și proiectul noii legi a învățământului preuniversitar.

Pregătirea începerii anului școlar a fost un punct important al consultărilor, premierul menționând că această temă va fi detaliată în cadrul videoconferinței cu autoritățile locale care va avea loc în cursul zilei de mâine. “E nevoie de o procedură unitară de decontare pentru transportul elevilor. România educată  înseamnă șanse egale la educație tuturor copiilor. UNCJR si Ministerul Educației vor găsi o soluție până la sfârșitul lunii septembrie”, a anunțat premierul Nicolae-Ionel Ciucă.

La întâlnire au participat, împreună cu premierul, ministrul Attila-Zoltán Cseke, ministrul dezvoltării, lucrărilor publice și administrației, Sorin-Mihai Cîmpeanu, ministrul Educației, Mircea Abrudean, șeful Cancelariei Prim-Ministrului, Daniela Pescaru, secretar de stat în Ministerul Finanțelor, Marcel Boloș, ministrul Investițiilor și Proiectelor Europene, Adeline Dan, secretar de stat în cadrul Cancelariei Prim-Ministrului, Dan Cărbunaru, purtător de cuvânt al Guvernului.

\*

România va beneficia de echipamente de producere a oxigenului medical donate de NATO

Premierul Nicolae-Ionel Ciucă a convocat astăzi, în format hibrid, Comitetul Național pentru Situații de Urgență, pentru aprobarea procedurilor prin care România va beneficia de două echipamente de producere a oxigenului medical, donate de NATO.

Aceste echipamente medicale sunt destinate încărcării buteliilor de oxigen medical necesare continuării îngrijirilor medicale pentru pacienții care necesită oxigen.

”Mulțumesc partenerilor noștri din Alianța Nord-Atlantică pentru acest act puternic de solidaritate și sprijin, dovadă a relației strategice consolidate, orientată spre reziliență și protecție a comunităților în fața dezastrelor”, a afirmat prim-ministrul Nicolae-Ionel Ciucă.

În cadrul Comitetului Național pentru Situații de Urgență a fost aprobată Hotărârea nr. 38 din 30.08.2022 (Hotărârea și anexa pot fi regăsite atașat), ca urmare a scrisorii Centrului Euro-Atlantic de Coordonare a Răspunsului la Dezastre prin care informează reprezentantul României la NATO cu privire la faptul că

\*

Mesajul premierului Nicolae-Ionel Ciucă de Ziua Limbii Române

Astăzi este sărbătoarea limbii române, expresie fundamentală a identității noastre naționale, care ne unește ca oameni și leagă generațiile peste timp.

Mai mult decât un mod de a ne înțelege și a ne recunoaște între noi pretutindeni în lume, limba română este istorie, cultură, spiritualitate și tezaur al mentalităților, de-a lungul istoriei milenare a poporului nostru, cu literatura ca expresie de vârf.

Respect și apreciere tuturor celor care contribuie permanent la cunoașterea, conservarea, perpetuarea și evoluția limbii române: lingviști, cercetători, profesori, filologi, scriitori, traducători, cititori, vorbitori iscusiți, fie ei artiști sau oratori.

Le sunt foarte recunoscător celor care păstrează identitatea națională dincolo de granițe, familiilor de români care își învață copiii limba maternă vorbind-o în căminul lor, și cadrelor didactice care predau în alte țări limba, cultura și civilizația românească, nu doar în cadrul instituțional creat de statul român pentru educația în diaspora.

Nu în ultimul rând, îmi exprim aprecierea pentru toți oamenii de stat români din ultimele decenii care au dat un curs occidental dezvoltării țării noastre, astfel încât limba română să se numere, astăzi, printre cele 24 de limbi oficiale ale Uniunii Europene.

Generațiile care vin din urmă trebuie să rămână legate de limba română. Conectarea la Occident și la curente e necesară, oferind, prin „Unitatea în diversitate”, șansa strălucirii trăsăturilor emoționale și spirituale pe care limba națională le-a cuprins și le păstrează vii în eternitate.

La mulți ani limbii române și tuturor vorbitorilor de română din lume, conaționali sau prieteni străini!

Nicolae-Ionel Ciucă,

Prim-ministru al României

\*

Participarea premierului Nicolae-Ionel Ciucă la reuniunea Comitetului interministerial pentru asigurarea rezilienței energetice și implementarea proiectelor de infrastructură în energie

Prim-ministrul Nicolae-Ionel Ciucă a convocat, la Palatul Victoria, reuniunea Comitetului interministerial pentru asigurarea rezilienței energetice și implementarea proiectelor de infrastructură în energie.

Cu această ocazie, participanții au analizat Programul de iarnă inițiat de Ministerul Energiei și elementele noilor măsuri guvernamentale de protejare a populației și economiei de efectele creșterii prețurilor la energie și gaze naturale.

“Guvernul a luat toate măsurile pentru a avea stocurile necesare pentru încălzire. Autoritățile vor avea planuri de intervenție pentru asigurarea fluxului necesar de aprovizionare, fiind pregătite să ofere suport în cazul unor avarii sau altor situații de urgență. Pentru a consolida măsurile de sprijin pe care Guvernul le ia pentru protejarea românilor și a mediului de afaceri de creșterea prețurilor la energie și gaze naturale, suntem pregătiți, azi, să adoptăm cadrul normativ necesar în acest sens”, a declarat prim-ministrul Nicolae-Ionel Ciucă.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției cehe | **Președinția cehă a Consiliului UE: 1 iulie-31 decembrie 2022**  Prioritățile președinției cehe se reflectă în deviza acesteia: **„Europa ca misiune: regândire, reconstrucție, reîntărire”**.  Pe parcursul acestei a doua președinții cehe a Consiliului UE, Republica Cehă se va concentra asupra a cinci **domenii prioritare** strâns legate între ele:   * gestionarea crizei refugiaților și redresarea Ucrainei după război * securitatea energetică * întărirea capabilităților de apărare ale Europei și a securității spațiului cibernetic * reziliența strategică a economiei europene * reziliența instituțiilor democratice   Conform unui anunț făcut, la 16 iunie 2022, de prim-ministrul ceh, Petr Fiala, președinția cehă a Consiliului Uniunii Europene va acorda prioritate organizării unui summit privind reconstrucția Ucrainei și lansării unui plan Marshall pentru această țară. "Am dori să organizăm un summit privind reconstrucția postbelică a Ucrainei cu un plan Marshall, în prezența președintelui ucrainean Zelenski", a declarat prim-ministrul ceh la 16 iunie, conform site-ului președinției cehe.  Site-ul președinției cehe: https://czech-presidency.consilium.europa.eu/ |
| Europa se confruntă în prezent cu numeroase probleme și provocări, dar dacă acționăm cu unitate și hotărâre, vom ieși din aceste crize mai puternici și mai rezilienți  - *Petr Fiala, Prezentarea priorităților politice ale președinției cehe la Palatul Hrzánský din Praga, 15 iunie 2022* | |

🏵🏵🏵

NOUTĂȚI – Informații UTILE

Executivul a adoptat o Ordonanță de Urgență care reglementează programele de sprijin pentru zona montană

În Ședința Guvernului din 01 septembrie 2022 a fost adoptată o Ordonanţă de Urgenţă pentru modificarea unor acte normative care reglementează programele de sprijin pentru zona montană. În vederea simplificării și a creșterii predictibilității procesului legislativ, trei ordonanțe de urgență au fost comasate într-un singur act normativ.

Astfel, se modifică cadrul legal care aprobă Programul de investiţii pentru înfiinţarea centrelor de colectare şi/sau prelucrare a laptelui în zona montană, Programul de investiții pentru înființarea stânelor montane și Programul de investiţii pentru înfiinţarea centrelor de colectare şi prelucrare primară a fructelor de pădure, a ciupercilor şi/sau a plantelor medicinale şi aromatice din flora spontană și/sau de cultură în zona montană.

Programele se vor derula până la finele anului 2022, iar plățile aferente se pot realiza până la data de 29 decembrie 2023. Ajutoarele se acordă de către Ministerul Agriculturii şi Dezvoltării Rurale, iar autoritatea responsabilă cu gestionarea schemelor este Agenţia Naţională a Zonei Montane.

În urma aprobării acestui act normativ, se vor pune pe circuitul de avizare Hotărârile de Guvern subsecvente ce vor aplica prevederile legilor care reglementează programele de sprijin pentru zona montană. Astfel, vor putea fi finanțate trei Programe de investiții pentru dezvoltarea sustenabilă a zonei montane, respectiv:

**Programul de investiţii pentru înfiinţarea centrelor de colectare şi/sau prelucrare a laptelui în zona montană, cu următoarele tipuri de investiții:**

* Investiţii în realizarea de centre de colectare a laptelui respectiv pentru colectarea și menținerea în condiții optime a cantităților de lapte colectate de la producători: capacitatea tancurilor de răcire a laptelui este de minimum 1500 litri, iar valoarea maximă eligibilă este de 500.000 lei.
* Investiţii în realizarea de centre de prelucrare a laptelui, respectiv pentru prelucrarea şi păstrarea/depozitarea în condiţii optime a produselor rezultate urmare a prelucrării laptelui. Valoarea maximă eligibilă - 1.700.000 lei;
* Investiţii în realizarea de centre de colectare şi prelucrare a laptelui, respectiv investiție integrată cuprinzând atât componenta de colectare, cât și componenta de prelucrare a laptelui.Valoarea maximă eligibilă - 1.900.000 lei.

**Programul de investiții pentru înființarea stânelor montane:**

* Investiţii în realizarea de stâne montane în vederea prelucrării laptelui şi obţinerea produselor derivate din acesta într-un spaţiu amenajat corespunzător, adăposturi pentru animale şi pentru crescătorii de animale. Valoarea totală maximă eligibilă a proiectului este de 300.000 lei.

**​Programul de investiții pentru înființarea stânelor montane și Programul de investiţii pentru înfiinţarea centrelor de colectare şi prelucrare primară a fructelor de pădure, a ciupercilor şi/sau a plantelor medicinale şi aromatice cu următoarele tipuri de investiții:**

* Investiţii în realizarea de centre de colectare a fructelor de pădure, a ciupercilor şi/sau a plantelor medicinale şi aromatice de cultură în zona montană, respectiv pentru colectarea, sortarea, spălarea, condiţionarea şi depozitarea în condiţii optime a fructelor de pădure, a ciupercilor şi/sau a plantelor medicinale şi aromatice de cultură, cu valoare totală maximă eligibilă a proiectului de 600.000 lei.
* Investiţii în realizarea de centre de colectare și prelucrare a fructelor de pădure, a ciupercilor şi/sau a plantelor medicinale şi aromatice din flora spontană şi/sau de cultură în zona montană în operațiuni pentru colectarea, sortarea, spălarea, prelucrarea, condiţionarea şi depozitarea în condiţii optime a fructelor de pădure, a ciupercilor şi/sau a plantelor medicinale şi aromatice din flora spontană şi/sau de cultură, cu valoarea totală maximă eligibilă a proiectului de 800.000 lei.

Beneficiari ai Programelor de investiţii pot fi: persoane fizice autorizate, întreprinderi individuale şi întreprinderi familiale, grupuri de producători, cooperative agricole, persoane juridice, persoanele juridice care desfăşoară activităţi în agricultură şi/sau industrie alimentară.

Beneficiarii eligibili, indiferent de tipul de investiție pentru care optează, trebuie să îndeplinească cumulativ următoarele condiții: să își desfășoare activitatea în zona montană, să acceseze un singur tip de investiție o singură dată pe întreaga perioadă de derulare a Programului, să nu fi primit sprijin similar prin PNDR 2014 -2020, inclusiv pe perioada de tranziție.

Sursa: MADR

\*

CE a aprobat primul pachet de planuri strategice aferente Politicii Agricole Comune pentru șapte state membre

Miercuri, 31 august 2022, Comisia Europeană a aprobat primul pachet de planuri strategice PAC pentru șapte țări: Danemarca, Finlanda, Franța, Irlanda, Polonia, Portugalia și Spania. Acesta este un pas important pentru punerea în aplicare a noii politici agricole comune (PAC) la 1 ianuarie 2023.

Noua PAC este concepută pentru a contura tranziția către un sector agricol european sustenabil, rezilient și modern. În cadrul politicii reformate, finanțarea va fi distribuită mai echitabil fermelor familiale mici și mijlocii, precum și tinerilor fermieri. În plus, fermierii vor fi sprijiniți să adopte noi inovații, de la agricultura de precizie la metodele de producție agroecologice.

Prin sprijinirea unor acțiuni concrete în aceste domenii și în altele, noua PAC poate fi piatra de temelie a securității alimentare și a comunităților agricole din Uniunea Europeană.

Noua PAC include un mod de lucru mai eficient și mai eficace. Statele membre vor pune în aplicare planurile strategice naționale PAC, combinând finanțarea sprijinului pentru venit, a dezvoltării rurale și a măsurilor de piață.

La elaborarea propriului plan strategic PAC, fiecare stat membru a ales dintr-o gamă largă de intervenții la nivelul UE, adaptându-le și direcționându-le pentru a răspunde nevoilor sale specifice și condițiilor locale. Comisia a evaluat dacă fiecare plan contribuie la realizarea celor zece obiective-cheie ale PAC, care abordează provocări în materie de mediu, sociale și economice comune. Prin urmare, planurile vor fi conforme cu legislația UE și ar trebui să contribuie la realizarea obiectivelor UE în materie de climă și mediu, precum și în materie de bunăstare a animalelor, astfel cum se prevede în strategia „De la fermă la consumator” și în strategia privind biodiversitatea ale Comisiei.

**PAC va beneficia de finanțare în valoare de 270 de miliarde EUR pentru perioada 2023-2027.**

Cele șapte planuri aprobate miercuri reprezintă un buget de peste 120 de miliarde EUR, inclusiv peste 34 de miliarde EUR dedicate exclusiv obiectivelor în materie de mediu și climă și programelor ecologice. Această sumă poate fi utilizată, de exemplu, pentru a promova practici benefice pentru sol și pentru a îmbunătăți gestionarea apei și calitatea pajiștilor. PAC poate sprijini, de asemenea, împădurirea, prevenirea incendiilor, refacerea și adaptarea pădurilor.

Fermierii care participă la programele ecologice pot fi recompensați, printre altele, pentru interzicerea sau limitarea utilizării pesticidelor și pentru limitarea eroziunii solului. Între 86 % și 97 % din suprafața agricolă națională utilizată va fi exploatată în bune condiții agricole și de mediu.

O finanțare substanțială va sprijini, de asemenea, dezvoltarea producției ecologice, majoritatea țărilor urmărind să își dubleze sau chiar să își tripleze suprafața agricolă. Zonele care se confruntă cu constrângeri naturale, cum ar fi zonele montane sau de coastă, vor continua să beneficieze de finanțare specifică pentru a menține o activitate agricolă.

În contextul agresiunii Rusiei împotriva Ucrainei și al creșterii actuale a prețurilor produselor de bază, Comisia a invitat statele membre să exploateze toate oportunitățile oferite de planurile lor strategice PAC pentru a consolida reziliența sectorului lor agricol în vederea promovării securității alimentare. Aceasta include reducerea dependenței de îngrășămintele sintetice și extinderea producției de energie din surse regenerabile fără a submina producția de alimente, precum și promovarea unor metode de producție sustenabile.

Reînnoirea generațiilor este una dintre principalele provocări cu care se va confrunta agricultura europeană în următorii ani. Este esențial ca sectorul agricol să rămână competitiv și să sporească atractivitatea zonelor rurale. Sprijinul specific pentru tinerii fermieri ocupă un loc important în fiecare plan aprobat; peste 3 miliarde EUR vor ajunge direct la tinerii fermieri din cele șapte țări. Fondurile pentru dezvoltare rurală vor sprijini mii de locuri de muncă și întreprinderi locale din zonele rurale, îmbunătățind în același timp accesul la servicii și infrastructură, cum ar fi banda largă. În conformitate cu viziunea pe termen lung pentru zonele rurale ale UE, nevoile cetățenilor din mediul rural vor fi abordate și prin alte instrumente ale UE, cum ar fi Mecanismul de redresare și reziliență (MRR) sau fondurile structurale și de investiții europene (fondurile ESI).

După aprobarea primelor 7 planuri strategice PAC, Comisia Europeană își menține angajamentul deplin față de aprobarea rapidă a celorlalte 21 de planuri, ținând seama de calitatea și de promptitudinea reacțiilor în urma observațiilor Comisiei.

Sursa: Comisia Europeană

\*

Modificări legislative în sprijinul afacerilor sociale: Se pot desfășura activități de voluntariat în întreprinderile sociale și în cele de inserție!

Pe 13 iulie 2022 a fost publicată în Monitorul Oficial [Legea nr. 211/2022](https://legislatie.just.ro/Public/DetaliiDocument/257490) pentru modificarea Legii nr. 78/2014 privind reglementarea activității de voluntariat în România, precum și pentru completarea Legii nr. 219/2015 privind economia socială.

Urmare a modificărilor aduse Legii 78/2014, se lărgește aria de organizații în care se pot desfășura activități de voluntariat. Astfel, pe lângă organizațiile de drept public sau de drept privat fără scop lucrativ, și întreprinderile sociale și cele sociale de inserție vor putea avea voluntari persoane fizice.

Modificarea la legea economiei sociale vizează introducerea obligativității întreprinderile sociale și întreprinderile sociale de inserție de a transmite la agenția de ocupare o copie după registrul de evidență a voluntarilor odată cu depunerea raportului de activitate anual prevăzut de prezenta lege.

Sursa:[www.fonduri-structurale.ro](http://www.fonduri-structurale.ro/)

\*

POIM: Modificări la ghidul privind reducerea numărului depozitelor neconforme şi creşterea gradului de pregătire pentru reciclare a deşeurilor în România

Ministerul Investițiilor și Proiectelor Europene modifică și completează Ghidul solicitantului – condiții specifice de accesare a fondurilor pentru dezvoltarea infrastructurii de management integrat al deșeurilor, Axa Prioritară 3 Dezvoltarea infrastructurii de mediu în condiții de management eficient al resurselor, Obiectivul Specific 3.1 Reducerea numărului depozitelor neconforme şi creşterea gradului de pregătire pentru reciclare a deşeurilor în România, Programul Operațional Infrastructură Mare 2014-2020.

Modificarea constă în utilizarea metodei ratei forfetare prevăzută la art. 61 alin (3) lit. a) din Regulamentul UE nr. 1303/2013 doar pentru proiectele de extindere și consolidare a sistemului de colectare separată.

Ghidul solicitantului și documentele anexe pot fi consultate [**aici**](https://www.fonduri-structurale.ro/descarca-document/39835).

| Documente |
| --- |
| [POIM\_Ordin 2162.zip](https://www.fonduri-structurale.ro/descarca-document/39835) |

Sursa: MIPE

\*

Procedura pentru relocarea conturilor în platforma IMM Recover în vederea depunerii proiectelor aferente Acțiunii 4.1.1. POC – Ajutor de minimis

Ministerul Investițiilor și Proiectelor Europene reamintește tuturor celor interesați că depunerea proiectelor aferente Acțiunii 4.1.1. POC – „Investiții în activități productive” – Ajutor de minimis, respectiv înregistrarea și transmiterea cererilor de finanțare în aplicația electronică IMM Recover, se mai poate realiza doar astăzi, 30 august 2022, până la ora 23:59:59.

**Procedura pentru relocarea conturilor în platforma IMM Recover:**

Vor mai putea fi soluționate solicitările de relocare a conturilor primite azi 30.08.2022, până la ora 15.30, pe adresa de e-mail modificare.cont.IMMRecover@mfe.gov.ro.

Beneficiarii pot obține informații suplimentare prin Centrul de Informare la 031.9268, tasta 2, până la ora 16.00.

Totodată, reamintim procedura ce trebuie urmată de către reprezentanții legali ai firmelor ce intenționează să depună proiecte în cadrul Acțiuni 4.1.1 POC – „Investiții în activități productive”, în cazul în care doresc modificări ale conturilor înregistrate, în trecut, de persoanele juridice în platforma IMM Recover.

În situația în care este necesară relocarea unui cont de pe o adresă de e-mail veche, pe o adresă de e-mail nouă sau ștergerea unui CNP din baza de date a platformei IMM Recover, este necesară transmiterea unei cereri în acest sens.

Pentru relocarea conturilor este necesară transmiterea următoarelor documente:

1. Cerere relocare cont, ce conține:

* date de identificare ale societății;
* date de identificare ale reprezentantului legal;
* motivul solicitării;
* adresă de e-mail anterioară;
* noua adresă de e-mail validă pentru relocare;
* semnătura reprezentantului legal al societății.

2. Copie după actul de identitate al reprezentantului legal.

Trebuie avut în vedere faptul că noul cont trebuie să fie înregistrat, cu profilul completat și cu identificarea electronică efectuată pentru a se putea face relocarea.

Menționăm că după procesarea relocării de cont, solicitantul trebuie să regenereze declarația privind încadrarea întreprinderii în categoria întreprinderilor mici și mijlocii și declarația pe proprie răspundere privind ajutorul de stat din secțiunea Entitate juridică/Documente atașate.

Declarația de reprezentant legal se generează o singură dată, în momentul înrolării persoanei juridice pe cont (în contul din care s-a făcut relocarea). Datele reprezentantului legal (cele care apar in interfața Reprezentant legal) se vor prelua corect în toate documentele din etapele ulterioare.

Deoarece se poate crea un singur cont asociat unui CNP, în unele cazuri este necesară ștergerea CNP-ului din baza de date a platformei.

Pentru ștergerea unui CNP din baza de date a platformei este necesară transmiterea următoarelor documente:

1. Cerere ștergere CNP, ce conține:

* date de identificare;
* motivul solicitării;
* adresa de e-mail, pe care este înregistrat CNP-ul;
* semnătura.

2. Copie după actul de identitate.

Adresa de e-mail la care se pot transmite cererile este modificare.cont.IMMRecover@mfe.gov.ro.

Manualul utilizatorului pentru platforma IMM Recover este disponibil **a**[**ici**](https://bit.ly/3AFYThF) și manualul de utilizare pentru depunerea cererii de finanțare [**aici**](https://bit.ly/3QCb2JX).

Sursa: MIPE

\*

Autoritățile și instituțiile publice pot cere AM POR suportarea de la bugetul de stat a sumelor aferente corecțiilor financiare în cadrul proiectelor europene

Beneficiarii pot transmite către AM POR, prin intermediul aplicației MySMIS, modulul Comunicare, Solicitarea de plată pentru suportarea de la bugetul de stat a sumelor aferente reducerilor procentuale şi/ sau corecţiilor financiare aplicate pentru abaterile de la conformitatea cu legislaţia din domeniul achiziţiilor publice, precum şi a altor creanţe bugetare, după ce, în prealabil, au analizat dacă se încadrează în prevederile art. 1, 2 şi 6 din [OUG nr. 101/ 2022](https://legislatie.just.ro/Public/DetaliiDocument/256916).

Ordonanța emisă de Guvern la finalul lunii iunie 2022 introduce un mecanism prin care statul român va suporta o serie de corecții aplicate în cadrul proiectelor derulate de autorități și instituții publice în cadrul POR 2014-2020 pentru a permite acestor organizații să finalizeze proiectele începute.

Etape pentru solicitări:

* Depunerea de către beneficiar a solicitării pentru suportarea de la bugetul de stat a sumelor aferente corecțiilor financiare și a accesoriilor acestora.
* Semnarea solicitării cu semnătura electronică calificată.
* Transmiterea acesteia împreună cu documentele justificative prevăzute în Anexa la Ordinul nr. 1538/2022, tot prin intermediul aplicației MySMIS, modulul Comunicare.

[***Descarcă***](https://www.fonduri-structurale.ro/descarca-document/39822)Ordinul privind normele de aplicare OUG 101/2022

| Documente |
| --- |
| [Ordin\_MLPDA\_1538\_02.08.2020 (1).zip](https://www.fonduri-structurale.ro/descarca-document/39822) |

Sursa: ADR SE

🏵🏵🏵

PNRR

PNRR: Au fost actualizate ghidurile solicitantului aferentei Componentei C11 – Turism și cultură, Investiția 1 și 2

Ministerul Investițiilor și Proiectelor Europene a actualizat ghidurile solicitantului aferente Componentei C11 – Turism și cultură, Investiția 1 și 2, potrivit unui comunicat oficial publicat ieri, 31 august 2022:

* [**Ordinul nr. 2173/31.08.2022**](https://www.fonduri-structurale.ro/descarca-document/39857) pentru modificarea și completarea Ghidului specific – Condiții de accesare a fondurilor europene aferente PNRR în cadrul apelului de proiecte Pilonul IV – Coeziunea socială și teritorială, Componenta C11 – Turism și cultura, Investiția I1 – Promovarea celor 12 rute turistice/culturale, Modernizarea /reabilitarea siturilor turistice
* [**Ordinul nr. 2174/31.08.2022**](https://www.fonduri-structurale.ro/descarca-document/39858) pentru modificarea și completarea Ghidului specific – Conditii de accesare a fondurilor europene aferente PNRR în cadrul apelului de proiecte Pilonul IV – Coeziunea socială și teritorială, Componenta C11 – Turism si cultura, Investiția I1 – Promovarea celor 12 rute turistice/culturale, Modernizarea /reabilitarea siturilor turistice – apel 2
* [**Ordinul nr. 2175/31.08.2022**](https://www.fonduri-structurale.ro/descarca-document/39859) pentru modificarea și completarea Ghidului specific – Condiții de accesare a fondurilor europene aferente PNRR in cadrul apelului de proiecte Pilonul IV – Coeziunea socială și teritorială, Componenta C11 – Turism și cultura, Investiția I2 – Modernizarea /crearea de muzee și memorial

Sursa: MIPE

\*

PNRR: Ghidul pentru construirea de instalații de reciclare a deșeurilor în consultare publică!

Ministerul Mediului a publicat în dezbatere publică proiectul de ordin de ministru privind aprobarea Ghidului Specific privind regulile și condițiile aplicabile finanțării din fondurile europene aferente PNRR, pentru subinvestiția I1.D  „Construirea de instalații de reciclare a deșeurilor în vederea atingerii țintelor de reciclare din pachetul economiei circulare".

Persoanele și instituțiile interesate pot transmite opinii/propuneri/sugestii, în termen de 10 zile începând cu 25 august 2022, data publicării la Ministerul Mediului, Apelor și Pădurilor, Direcția Generală PNRR la adresa [dgpnrr@mmediu.ro](mailto:dgpnrr@mmediu.ro).

[**Descarcă**](https://www.fonduri-structurale.ro/descarca-document/39821) ghidul

| Documente |
| --- |
| [Ghid\_PNRR\_Fabrici\_reciclare\_operatori\_12\_07\_2022\_fara\_track\_final\_proiect\_08\_08\_2022 (1).docx](https://www.fonduri-structurale.ro/descarca-document/39821) |

Sursa: Ministerul Mediului

🏵🏵🏵

APELURI – Finanțări

Măsuri de sprijin pentru reducerea cheltuielilor la consumul de energie electrică pentru irigații

În ședința de Guvern din 31 august 2022, a fost adoptată o Hotărâre ce modifică și completează Normele metodologice de aplicare a Legii îmbunătățirilor funciare nr. 138/2004, aprobate prin Hotărârea Guvernului nr. 1872/2005.

Actul normativ aprobat vizează:

* stabilirea modalității de aprobare a cotei de până la 50% aferentă cheltuielilor pentru consumul de energie electrică pentru irigații, la finalul sezonului de irigații;
* reglementarea procedurii pentru decontarea cotei de până la 50%, pentru funcționarea sistemelor de irigații locale, în cuprinsul anexei la prezentul act normativ;
* stabilirea unei derogări pentru decontarea cotei aferentă cheltuielilor pentru consumul de energie electrică pentru irigații aferent anului 2022.

În ceea ce privește decontarea cotei de până la 50% pentru anul 2022, aceasta se va realiza în două etape, astfel:

1. până la data de 30 septembrie 2022, pentru cheltuielile aferente consumului de energie electrică pentru irigații în perioada de până la 30 iunie 2022;
2. până la data de 15 decembrie 2022 pentru cheltuielile aferente consumului de energie electrică pentru irigații realizat în perioada 1 iulie-30 octombrie 2022.

Cheltuielile se suportă din bugetul Agenției Naționale pentru Îmbunătățiri Funciare, în limita sumelor alocate cu această destinație din bugetul MADR.

Sursa: MADR

\*

Sprijin financiar de peste 26.000.000 lei pentru crescătorii de animale

Ministerul Agriculturii și Dezvoltării Rurale, prin Agenția de Plăți și Intervenție pentru Agricultură, efectuează plata ajutorului de stat în sectorul creșterii animalelor, solicitat prin cererile de plată aferente serviciilor prestate în luna iunie și în trimestrul II al anului 2022, conform unui comunicat publicat ieri, 31 august 2022.

Suma autorizată la plată este în valoare de 26.046.778 lei și se acordă de la bugetul de stat, prin bugetul Ministerului Agriculturii și Dezvoltării Rurale, pentru solicitanții care au accesat această formă de ajutor de stat, în conformitate cu prevederile Hotărârii de Guvern nr.1179/2014 privind instituirea unei scheme de ajutor de stat în sectorul creșterii animalelor.

Sursa: MADR

\*

Fonduri suplimentare pentru plata ajutorului de stat la motorina utilizată în agricultură

În Ședința Guvernului din 31 august 2022 a fost aprobată o Hotărâre ce modifică HG nr. 1174/2014 privind instituirea unei scheme de ajutor de stat pentru reducerea accizei la motorina utilizată în agricultură, în sensul completării sumelor pentru asigurarea resurselor financiare necesare plății ajutorului de stat pentru motorina utilizată în agricultură, pentru perioada aprilie 2022-septembrie 2022.

„Modificările aduse prin prezentul act normativ vizează suplimentarea sumelor existente alocate prin bugetul MADR pe anul 2022 cu suma de 480.000.000 lei, valoarea totală a schemei în anul 2022 devenind în prezent 817.000.000 lei. Luăm toate măsurile ca să ne asigurăm de continuarea aplicării schemei de ajutor de stat în anul 2022, fapt ce contribuie la diminuarea efectivă a costurilor de producție prin rambursarea sumelor reprezentând diferențele de accize și stimularea continuității activităților din agricultură. Venim în sprijinul fermierilor, astfel încât să le oferim o gură de oxigen, atât de necesară în gestionarea cheltuielilor realizate”, a declarat ministrul Petre Daea.

Ministerul Agriculturii și Dezvoltării Rurale derulează schema de ajutor de stat pentru reducerea accizei la motorina utilizată în agricultură începând cu anul 2014.

Sursa: MADR

\*

UAT-urile se pot înscrie pentru aplicarea în cadrul programului privind casarea autovehiculelor uzate

Începând de vineri, 23 septembrie 2022, solicitanții unități administrativ-teritoriale organizate la nivel de comună, oraș sau municipiu și subdiviziuni administrativ-teritoriale ale municipiului București își vor putea crea conturi de utilizator pentru înscrierea în cadrul Programului privind casarea autovehiculelor uzate.

Conturile create și utilizate pentru înscrierea în cadrul Programului Iluminat public, Programului Stații de reîncărcare pentru vehicule electrice în localități, Programului Eficiență energetică în clădirile publice, Programului Rabla Clasic și a Programului Rabla Plus rămân valabile și pot fi accesate pentru depunerea cererilor de finanțare pentru Programul privind casarea autovehiculelor uzate.

Ulterior, în perioada **30 septembrie 2022, ora 10:00 – 25 noiembrie 2022, ora 14:00** sau până la epuizarea bugetului alocat sesiunii de finanțare, solicitanții vor depune cererile de finanțare, împreună cu documentația aferentă, în aplicația informatică prin intermediul conturilor de utilizator create.

Este foarte important ca persoana fizică care dorește să se înscrie în program:

* să verifice dacă UAT-ul pe raza căruia își are domiciliul participă în cadrul acestui program;
* să caseze și să radieze autovehiculul uzat numai după ce se asigură că primăria localității pe raza căreia își are domiciliul participă în program.

Suma alocată sesiunii de finanțare este de 50.000.000 lei.

În cadrul unei sesiuni de înscriere, un solicitant poate obţine finanţare pentru cel mult:

* 100 de autovehicule uzate, pentru UAT cu o populaţie ≤ 1.000 de locuitori;
* 500 de autovehicule uzate, pentru UAT cu o populaţie cuprinsă între 1.001 şi 5.000 de locuitori;
* 1.000 de autovehicule uzate, pentru UAT cu o populaţie cuprinsă între 5.001 şi 10.000 de locuitori;
* 5.000 de autovehicule uzate, pentru UAT cu o populaţie cuprinsă între 10.001 şi 50.000 de locuitori;
* 20.000 de autovehicule uzate, pentru UAT cu o populaţie cuprinsă între 50.001 şi 200.000 de locuitori;
* 50.000 de autovehicule uzate, pentru UAT cu o populaţie ≥ 200.001 de locuitori.

 În cadrul unei sesiuni de înscriere, unui solicitant i se poate aproba o singură cerere de finanţare, prima transmisă la AFM care este selectată pentru finanţare. În cadrul acestui program, în schimbul casării unui autovehicul mai vechi de 15 ani, persoana fizică primește un stimulent în valoare de 3.000 lei, jumătate din sumă fiind suportată de AFM și jumătate din bugetul local.

Este considerat eligibil proprietarul de autovehicul uzat care îndeplineşte următoarele condiţii la data solicitării stimulentului pentru casare:

* este persoană fizică cu domiciliul/reședința în România;  are domiciliul/reședința pe raza teritorială a UAT-ului solicitant de finanțare;
* deţine în proprietate un autovehicul uzat înmatriculat pe numele său de cel puțin 5 ani și se află în evidențele fiscale ale UAT-ului solicitant de finanțare;
* nu este înregistrat cu obligaţii restante de plată a taxelor, impozitelor, amenzilor şi contribuţiilor către bugetul de stat și bugetul local, conform prevederilor legale în vigoare;
* nu a obţinut şi nu este pe cale să obţină finanţare prin proiecte ori programe finanţate din alte fonduri publice, fonduri comunitare, inclusiv prin Programul Rabla Clasic sau prin Programul Rabla Plus, pentru același autovehicul uzat cu care participă în Program;
* nu este condamnat pentru infracţiuni împotriva mediului, prin hotărâre judecătorească definitivă.

Este considerat eligibil autovehiculul care îndeplineşte cumulativ următoarele condiții:

* este înregistrat în evidențele fiscale ale UAT solicitant;
* la data participării în Program are o vechime mai mare sau egală cu 15 ani, calculată de la anul fabricației;
* are norma de poluare Euro 3 și/sau inferioară;
* conține componentele esențiale (motor, transmisie, tren de rulare, caroserie, șasiu, precum și echipamente electronice de gestionare a funcțiilor autovehiculului și dispozitive catalizator, dacă acestea au fost prevăzute din fabricație).

Beneficiarul stimulentului de casare se angajează că nu va achiziționa un autoturism cu norma de poluare Euro 4 și/sau inferioară în termen de 3 ani de la primirea stimulentului.

Sursa: AFM

\*

Românii din Diaspora pot depune până sâmbătă, 3 octombrie, proiectele pentru Start-Up Nation Diaspora!

Ministerul Antreprenoriatului și Turismului a prelungit astăzi, 1 septembrie 2022, perioada de depunere a proiectelor pentru granturi nerambursabile pentru Pilonul II Start-Up Nation Diaspora 2022.

‚‚Avem peste 600 de firme înscrise în cadrul Start-Up Nation Diaspora, însă bugetul ne permite să finanțăm 1.000 de societăți. Am decis, astfel, prelungirea termenului de depunere a proiectelor pentru acest Pilon până la data de 03 octombrie, pentru că ne dorim ca un număr cât mai mare de români din diaspora, care vor să își înceapă o afacere în România, să poată avea șanse reale’’, a declarat Constantin-Daniel Cadariu, ministrul Antreprenoriatului și Turismului.

Schema de ajutor Start-Up Nation 2022 a fost lansată la data de 19.07.2022, iar termenul limită de depunere a proiectelor este 01.09.2022. Astfel, statusul depunerilor de proiecte este următorul:

* În cadrul Pilonului I  Start-Up Nation Diaspora România s-au înscris peste 12.700 de solicitanți;
* În cadrul Pilonului II – Start-Up Nation Diaspora s-au înscris peste 600 de solicitanți.

Având în vedere faptul că bugetul alocat Pilonului I a fost epuizat, aplicația de înscriere se va închide în cadrul zilei de astăzi, 01 septembrie a.c., la ora 20.00 conform procedurii de implementare inițiale.

În cazul Pilonului II – Start-Up Nation Diaspora, la această oră sunt transmise peste 600 de aplicații în platforma de înscriere, solicitări care nu acoperă bugetul alocat acestui Pilon, în valoare de 200 milioane lei.

O parte dintre persoanele care și-au înființat întreprinderi și care doresc să aplice la Pilonul II Diaspora au întâmpinat greutăți în obținerea documentelor care să ateste domiciliul sau rezidența în străinătate în ultimele 12 luni până la momentul înscrierii.

Documentele care atestă calitatea de rezident în cel puțin ultimele 12 luni până la înscriere sunt prevăzute în Ordinul nr. 500/2016 privind documentele care atestă reşedinţa în străinătate publicat în Monitorul Oficial al României nr. 223 / 25 martie 2016.

Ținând cont de solicitările de a prelungi perioada de înscrieri la Pilonul II – Start-Up Nation Diaspora, venite din partea mediului de afaceri, și pentru a veni în sprijinul unui număr cât mai mare de întreprinderi înființate de cetățenii români din Diaspora, Ministerul Antreprenoriatului și Turismului a decis prelungirea perioadei de înscrieri în cadrul Pilonului II al schemei până la data de 03.10.2022, ora 20.00.

Mai multe informații sunt disponibile [**aici**](https://www.fonduri-structurale.ro/alte-finantari/595/programul-pentru-stimularea-infiintarii-intreprinderilor-mici-si-mijlocii-start-up-nation-romania-editia-a-iii-a).

Sursa: MAT

\*

POC 4.1.1 bis - Investiții în retehnologizarea IMMurilor, mai aproape de lansare! Varianta consolidată a ghidului a fost publicată

AM POC a publicat astăzi, 1 septembrie 2022, Ghidul solicitantului aferent Acțiunii 411 (BIS), tip proiect: Investiții în retehnologizare acordate IMM-urilor din domeniul industriei alimentare și al construcțiilor, în vederea refacerii capacității de reziliență, consolidat în urma observațiilor primite în perioada de consultare publică.

**Solicitanții/Beneficiarii eligibili**care depun cererea de finanțare și implementează proiectul în cadrul acestei competiții sunt IMM-urile.

Solicitanții de granturi pentru investiții necesare retehnologizării, sub formă de ajutor de stat, trebuie să îndeplinească cumulativ următoarele **condiții**:

* au înregistrat profit operaţional din activitatea curentă, respectiv din activitatea de exploatare în exerciţiul financiar 2021;
* sunt înfiinţaţi până la data de 31 decembrie 2020 inclusiv;
* se angajează să asigure sustenabilitatea proiectului, respectiv să asigure desfăşurarea activităţii operaţionale/curente pentru o perioadă de minimum 3 ani după expirarea duratei de implementare a proiectului;
* grantul pentru investiţii în retehnologizare solicitat are o valoare de minimum 50.000 euro şi o valoare maximă de 500.000 euro, dar nu mai mult de 5 ori cifra de afaceri netă pe anul 2021;
* dispun de cofinanţare proprie a proiectului, din orice surse legal constituite care nu reprezintă o formă de ajutor public, în completarea procentelor prevăzute în anexa nr. 4;
* nu sunt considerate întreprinderi în dificultate în anul 2021, în conformitate cu prevederile art. 2 punctul 18 din Regulamentul (UE) nr. 651/2014 al Comisiei Europene din 17 iunie 2014, cu modificările si completările ulterioare;
* nu au mai beneficiat de sprijin financiar din fonduri publiceinit, inclusiv fonduri europene, în ultimii 5 ani pentru aceleaşi activităţi, sub formă de costuri eligibile, sau nu derulează proiecte finanţate în prezent, parţial sau în totalitate, din alte surse publice, pentru aceleaşi activităţi;
* se angajează să prezinte dovezi privind rezonabilitatea costurilor pentru investiţiile pentru care se solicită ajutor de stat;
* minim 20% din valoarea proiectului reprezintă investiții care permit o contribuție semnificativă la atenuarea schimbărilor climatice fără a prejudicia în mod semnificativ alte obiective de mediu iar celelalte componente de investiții nu aduc prejudicii semnificative niciunuia dintre obiectivele de mediu;
* minimum 10% din valoarea proiectului reprezintă cheltuieli care atestă gradul de digitalizare a solicitantului prin investiţii în active corporale şi necorporale de tipul: site web, software de automatizare a activităţii IMM-ului, sisteme integrate de hard şi soft de automatizare a activităţii IMM-ului;
* nu au efectuat o relocare, în cei doi ani anteriori cererii de ajutor, către unitatea în care urmează să aibă loc investiţia iniţială pentru care se solicită ajutorul şi nu vor face acest lucru pentru o perioadă de până la doi ani după finalizarea investiţiei iniţiale pentru care se solicită ajutorul;
* nu a beneficiat de ajutor ilegal şi nu a utilizat, în mod abuziv, un ajutor acordat legal, care până la data depunerii proiectului nu a fost recuperat integral incluzând dobânzile aferente.

**Tipuri de activități eligibile:**

1. modernizarea/echiparea/racordul la utilităţi publice/ eficienţă energetică a infrastructurilor de tip clădiri specifice aferente capacităţilor de producţie existente, precum şi pentru alte categorii de cheltuieli aferente infrastructurilor specifice de producţie pentru care nu este necesară obţinerea de autorizaţii de construire în conformitate cu legislaţia specifică în vigoare;
2. dotarea cu echipamente, utilaje specifice, mobilier specific, dotări IT, inclusiv pentru eficienţă energetică, necesare activităţii de producţie, precum şi alte achiziţii de bunuri de această natură care sunt necesare capacităţilor de producţie existente.

**Alocarea indicativă a apelului de proiecte** este de 179.070.298 euro, detaliată după cum urmează:

* 89.535.149 euro pentru domeniile de investiții: industria alimentară panificaţie, patiserie şi alte activităţi asimilate acestora, inclusiv procesare, prelucrare, distribuţie şi ambalare;
* 89.535.149 euro pentru domeniile de investiții: construcţii, materiale de construcţii, echipamente, mijloace de transport specifice, utilaje, tehnologii în construcţii.

**Valoarea granturilor**pentru investiții necesare retehnologizării care se acordă pe proiect și beneficiar, sub forma de ajutor de stat, se determină în limita de maxim cinci ori cifra de afaceri realizată în anul 2021, fiind cuprinsă **între 50.000 euro și maxim 500.000 euro**.

[**Descarcă**](https://www.fonduri-structurale.ro/descarca-document/39860) ghidul

Reamintim faptul că ghidul solicitantului a fost [lansat în consultare publică](https://www.fonduri-structurale.ro/stiri/29326/consultare-publica-pe-marginea-ghidului-solicitantului-aferent-actiunii-4-1-1-bis-dedicat-retehnologizarii-imm-urilor-din-domeniul-industriei-alimentare-si-al-constructiilor) în perioada 11 - 21 august 2022.

Potrivit [calendarului publicat de MIPE](https://www.fonduri-structurale.ro/stiri/29419/calendarul-promis-de-autoritati-pentru-contractarea-noilor-proiecte-de-investitii-in-contextul-crizelor-poc-411-411bis-eficienta-energetica), apelul ar urma să fie deschis la data de **29 septembrie 2022**.

Înregistrarea şi transmiterea cererilor de finanțare se va face începând cu ora 10.00 a primei zile de deschidere a apelului în cadrul aplicației IMM Recover (granturi.imm.gov.ro). **Apelul va fi deschis timp de 7 zile calendaristice** până la ora 23:59:59.

| Documente |
| --- |
| [POC\_4.1.1 bis\_Ghidul Solicitantului\_consolidat.docx](https://www.fonduri-structurale.ro/descarca-document/39860) |


Sursa: MIPE

🏵🏵🏵

Din actualitatea europeană

Prețurile energiei și securitatea aprovizionării

**Infografic - De unde provine energia utilizată în UE?**

[[](https://www.consilium.europa.eu/ro/infographics/where-does-the-eu-s-energy-come-from/)](https://www.consilium.europa.eu/ro/infographics/where-does-the-eu-s-energy-come-from/)

[Vizualizați întregul infografic](https://www.consilium.europa.eu/ro/infographics/where-does-the-eu-s-energy-come-from/)

Din 2021, Europa se confruntă cu o creștere a prețurilor energiei, care se înscrie într-o tendință de creștere la nivel mondial. **Invadarea Ucrainei de către Rusia** în 2022 a afectat și mai mult piețele energiei, provocând noi creșteri ale prețurilor energiei și preocupări cu privire la capacitatea UE de a-și asigura aprovizionarea cu energie.

În cadrul reuniunii informale a șefilor de stat sau de guvern din martie 2022, liderii UE au convenit **să elimine treptat dependența UE de combustibilii fosili din Rusia**. În cadrul reuniunii extraordinare a Consiliului European din 30-31 mai, liderii au hotărât să **interzică aproape 90% din totalul importurilor de petrol din Rusia** până la sfârșitul lui 2022.

La 27 iunie 2022, Consiliul a adoptat **noi norme pentru îmbunătățirea securității aprovizionării UE** în contextul războiului din Ucraina. Statele membre UE:

* se vor asigura că se constituie stocuri în instalațiile lor de înmagazinare a gazelor înainte de iarnă
* vor partaja instalațiile de înmagazinare într-un spirit de solidaritate

UE depune eforturi în direcția **neutralității climatice** ca modalitate de a-și consolida independența față de importurile de combustibili, precum și de a-și atinge obiectivele climatice.

La 26 iulie 2022, miniștrii energiei din UE au ajuns la un **acord politic** privind o **reducere a cererii de gaze naturale cu 15% pentru această iarnă**.

Această reducere este voluntară, dar ar putea deveni obligatorie în cazul declanșării unei alerte privind securitatea aprovizionării.


La 5 august 2022, Consiliul a adoptat **regulamentul privind reducerea cererii de gaze cu 15 % prin procedură scrisă.**Adoptarea urmează acordului politic la care s-a ajuns în iulie, iar regulamentul va fi publicat în Jurnalul Oficial și va intra în vigoare în ziua următoare publicării.

* [Reuniunea extraordinară a Consiliului Transporturi, Telecomunicații și Energie (Energie), 26 iulie 2022](https://www.consilium.europa.eu/ro/meetings/tte/2022/07/26/)
* [Statele membre se angajează să reducă cererea de gaze cu 15% iarna viitoare (comunicat de presă, 26 iulie 2022)](https://www.consilium.europa.eu/ro/press/press-releases/2022/07/26/member-states-commit-to-reducing-gas-demand-by-15-next-winter/)
* [Consiliul adoptă un regulament privind reducerea cererii de gaze cu 15% iarna aceasta (comunicat de presă, 5 august 2022)](https://www.consilium.europa.eu/ro/press/press-releases/2022/08/05/council-adopts-regulation-on-reducing-gas-demand-by-15-this-winter/)

Pe această pagină veți găsi informații pe următoarele teme:

* situația pe piața energiei
* răspunsul UE la creșterea prețurilor energiei
* eforturile UE de a asigura aprovizionarea cu energie

**Infografic - Creșterea prețului energiei în 2021**

[[](https://www.consilium.europa.eu/ro/infographics/energy-prices-2021/)](https://www.consilium.europa.eu/ro/infographics/energy-prices-2021/)

[Vizualizați întregul infografic](https://www.consilium.europa.eu/ro/infographics/energy-prices-2021/)

*Ce afectează piețele energiei?*

Începând cu a doua jumătate a anului 2021, s-a înregistrat un **salt brusc al prețurilor energiei** în UE și în întreaga lume. Deși, într-o anumită măsură, acest lucru era de așteptat în contextul redresării economice post-COVID-19 și al relaxării restricțiilor de călătorie, prețurile energiei au crescut mai mult decât se anticipase.

Mai mulți factori au contribuit la creșterea prețurilor:

* **creșterea fără precedent a prețurilor gazelor naturale pe piețele mondiale** – cu peste 170% în 2021
* iarna lungă și friguroasă de la începutul lui 2021, ce a sporit necesarul de încălzire, urmată de o vară lungă și toridă și de o utilizare crescută a dispozitivelor de răcire, a intensificat cererea de energie
* creșterea cererii de gaz natural lichefiat și, în consecință, majorarea prețului acestuia
* creșterea consumului de gaze naturale în Asia ca urmare a redresării economice
* tensiuni geopolitice tot mai accentuate, inclusiv războiul din Ucraina

Creșterea înregistrată în 2021 a fost total inedită. Prețurile importurilor de energie, deși destul de volatile, nu s-au modificat în trecut cu mai mult de aproximativ 30% pe an, în timp ce între decembrie 2020 și decembrie 2021 importurile de energie au costat mai mult decât dublu față de anul precedent.

**Agresiunea militară a Rusiei împotriva Ucrainei**, care a început la 24 februarie 2022, a perturbat și mai mult piețele energiei, sporind presiunea asupra prețurilor, în special a gazelor și petrolului, și generând preocupări cu privire la securitatea aprovizionării cu energie în UE.

În prezent, Rusia este principalul furnizor de țiței, gaze naturale și combustibili fosili solizi pentru UE. Europa depinde de Rusia pentru aproximativ 40% din necesarul său de gaze naturale. În 2019, aproape o treime din importurile de țiței din afara UE au provenit din Rusia (27%).

**Calendar**

05/08/2022

**Consiliul adoptă un regulament privind reducerea cererii de gaze cu 15%**

26/07/2022

**Statele membre se angajează să reducă cererea de gaze cu 15% iarna viitoare**

26/06/2022

**Liderii G7 se angajează să ia măsuri imediate pentru a asigura aprovizionarea cu energie și pentru a reduce prețurile**

27/06/2022

**Miniștrii energiei salută planul REPowerEU**

27/06/2022

**Consiliul adoptă Regulamentul privind înmagazinarea gazelor**

[Cronologie completă](https://www.consilium.europa.eu/ro/policies/energy-prices/timeline-energy-prices-and-security-of-supply/)

*Ce face UE pentru a aborda prețurile ridicate ale energiei și a asigura aprovizionarea cu energie?*

La nivelul UE, **miniștrii au reacționat imediat**. Încă din luna septembrie 2021, miniștrii energiei și ai transporturilor au abordat această chestiune într-o reuniune informală a Consiliului. Au avut loc discuții în cadrul diferitelor formațiuni ale Consiliului, cu ocazia cărora miniștrii au convenit asupra necesității urgente de a aborda creșterea prețurilor energiei și de a proceda în mod coordonat, pentru a **reduce sarcina financiară** cu care se confruntă gospodăriile și întreprinderile care se străduiesc să se redreseze în urma crizei provocate de COVID-19.

Țările UE se angajează să îndeplinească obiectivele **Pactului verde european**. Tranziția energetică va conduce UE la o dependență mai scăzută de combustibilii fosili și la reducerea dependențelor energetice.

* [Pactul verde european (informații generale)](https://www.consilium.europa.eu/ro/policies/green-deal/)

La 13 octombrie 2021, Comisia a publicat o comunicare care include un set de măsuri posibile pentru ca UE și statele membre să abordeze impactul imediat al creșterii prețurilor. Este vorba despre:

* sprijin de urgență pentru venit acordat gospodăriilor
* ajutoare de stat pentru întreprinderi
* reduceri de impozite specifice
* [Comunicarea Comisiei privind prețurile energiei](https://eur-lex.europa.eu/legal-content/RO/TXT/?uri=COM%3A2021%3A660%3AFIN&qid=1634215984101)

Cu ocazia **Consiliului European** din octombrie 2021, liderii UE au invitat Comisia să analizeze funcționarea piețelor energiei și carbonului și i-au solicitat să aibă în vedere rapid măsuri pe termen mediu și lung care:

* să contribuie la o energie cu un preț accesibil pentru gospodării și întreprinderi
* să sporească reziliența sistemului energetic al UE și a pieței interne a energiei din UE
* să asigure securitatea aprovizionării
* să sprijine tranziția către neutralitatea climatică
* [Consiliul European, 21-22 octombrie 2021](https://www.consilium.europa.eu/ro/meetings/european-council/2021/10/21-22/)

În noiembrie 2021, Agenția pentru Cooperarea Autorităților de Reglementare din Domeniul Energiei (ACER) și Autoritatea Europeană pentru Valori Mobiliare și Piețe (ESMA) și-au publicat rapoartele preliminare privind funcționarea piețelor energiei și carbonului.

* [Evaluare preliminară de către ACER](https://www.acer.europa.eu/events-and-engagement/news/acer-submits-european-commission-its-preliminary-assessment-europes-high)
* [Raport preliminar al ESMA](https://www.esma.europa.eu/press-news/esma-news/esma-publishes-its-preliminary-report-eu-carbon-market)

Miniștrii energiei s-au întrunit la 2 decembrie 2021. În cadrul **Consiliului Energie**, miniștrii au afirmat că sprijină în continuare modelul actual al pieței angro de energie electrică, dar și-au manifestat deschiderea pentru a analiza opțiuni care, fără să afecteze elementele fundamentale actuale ale pieței, ar putea asigura investiții adecvate și ar putea proteja mai bine consumatorii europeni de volatilitatea prețurilor.

* [Consiliul Transporturi, Telecomunicații și Energie (Energie), 2 decembrie 2021](https://www.consilium.europa.eu/ro/meetings/tte/2021/12/02/)


La 15 decembrie 2021, Comisia a emis noi propuneri pentru:

* decarbonizarea piețelor gazelor naturale
* promovarea hidrogenului
* reducerea emisiilor de metan

Aceste propuneri conțin inițiative de îmbunătățire a rezilienței sistemului de gaze și de consolidare a dispozițiilor existente privind securitatea aprovizionării, după cum au solicitat statele membre și cum s-a anunțat în comunicarea privind prețurile energiei, conținând un set de măsuri, deja lansată.

* [Comisia propune un nou cadru al UE pentru decarbonizarea piețelor gazelor, promovarea hidrogenului și reducerea emisiilor de metan (Comisia Europeană)](https://ec.europa.eu/commission/presscorner/detail/ro/ip_21_6682)

**Infografic - Cât de dependente sunt statele membre ale UE de importurile de energie?**

[[](https://www.consilium.europa.eu/ro/infographics/how-dependent-are-eu-member-states-on-energy-imports/)  
Vizualizați întregul infografic](https://www.consilium.europa.eu/ro/infographics/how-dependent-are-eu-member-states-on-energy-imports/)

**Consiliul Energie** s-a reunit la 28 februarie 2022 pentru a face un schimb de opinii cu privire la situația energiei din Ucraina și Europa în urma invadării Ucrainei de către Rusia. Miniștrii au discutat despre modalitățile de a oferi sprijin practic Ucrainei, de a consolida reziliența sistemului energetic european și de a lua măsuri pentru a gestiona tendințele viitoare ale prețurilor energiei.

* [Consiliul Transporturi, Telecomunicații și Energie (Energie), 28 februarie 2022](https://www.consilium.europa.eu/ro/meetings/tte/2022/02/28/)

În martie 2022, Comisia a propus un nou plan pentru a răspunde creșterii prețurilor energiei și pentru a spori independența UE față de combustibilii fosili din Rusia.

* [REPowerEU: acțiune comună la nivel european pentru o energie mai accesibilă din punctul de vedere al prețurilor, mai sigură și mai durabilă (Comisia Europeană)](https://ec.europa.eu/commission/presscorner/detail/ro/ip_22_1511)

În cadrul unei reuniuni informale a șefilor de stat sau de guvern, desfășurate în martie 2022, liderii UE au convenit să **elimine treptat dependența UE de combustibilii fosili din Rusia** și i-au solicitat Comisiei să prezinte, până la sfârșitul lunii martie 2022, un plan pentru a garanta securitatea aprovizionării și prețuri accesibile ale energiei.

* [Reuniunea informală a șefilor de stat sau de guvern, Versailles, 10-11 martie 2022](https://www.consilium.europa.eu/ro/meetings/european-council/2022/03/10-11/)

La 23 martie 2022, Comisia a prezentat:


* o propunere legislativă privind obligațiile minime de înmagazinare a gazelor
* opțiuni de intervenție temporară pe piață pe termen scurt pentru a limita creșterile de prețuri
* disponibilitatea sa de a crea un grup operativ pentru achizițiile comune de gaze
* [Comisia prezintă opțiuni de atenuare a impactului prețurilor ridicate ale energiei prin achiziții comune de gaze și obligații minime de stocare a gazelor](https://ec.europa.eu/commission/presscorner/detail/ro/ip_22_1936)

În cadrul **Consiliului European** desfășurat la 24 și 25 martie 2022 au fost discutate propunerile recente ale Comisiei. Liderii au îndemnat Consiliul și Comisia să stabilească contacte cu părțile interesate din domeniul energiei pentru a discuta dacă și în ce mod **opțiunile concrete pe termen scurt** prezentate de Comisie ar contribui la reducerea prețului gazelor și la abordarea efectului de contagiune al acestuia pe piețele energiei electrice. De asemenea, aceștia au însărcinat Consiliul să continue lucrările cu privire la propunerea privind **politica UE de înmagazinare a gazelor** și au discutat despre achiziționarea în comun, pe bază voluntară, de combustibil.

Liderii au solicitat Comisiei să prezinte propuneri pentru a aborda problema prețurilor excesive ale energiei electrice, menținând, în același timp, piața unică și stimulentele pentru tranziția verde. Aceștia au invitat Comisia și statele membre să utilizeze în mod optim **setul de instrumente privind prețurile energiei** și recent adoptatul **cadru temporar de criză privind ajutoarele de stat**, pentru a oferi ajutor cetățenilor și întreprinderilor.

* [Consiliul European, 24-25 martie 2022](https://www.consilium.europa.eu/ro/meetings/european-council/2022/03/24-25/)

**Infografic - Care este capacitatea de înmagazinare a gazelor a UE?**

[[](https://www.consilium.europa.eu/ro/infographics/gas-storage-capacity/)  
Vizualizați întregul infografic](https://www.consilium.europa.eu/ro/infographics/gas-storage-capacity/)

La 2 mai 2022, miniștrii energiei din UE au organizat o reuniune extraordinară pentru a discuta **nivelul de pregătire al UE** și măsurile de luat în cazul unei crize de aprovizionare, ca urmare a **suspendării recente de către Gazprom a livrărilor de gaze** către unele state membre ale UE. Reuniunea a reprezentat, de asemenea, o ocazie pentru miniștri de a-și reafirma solidaritatea cu Ucraina.

* [Reuniunea extraordinară a Consiliului Transporturi, Telecomunicații și Energie (Energie), 2 mai 2022](https://www.consilium.europa.eu/ro/meetings/tte/2022/05/02/)

La 19 mai 2022, Consiliul și Parlamentul European au ajuns la un acord politic cu privire la o propunere a Comisiei privind înmagazinarea gazelor. Pentru a îmbunătăți securitatea aprovizionării cu energie a UE, propunerea urmărește să asigure că se constituie stocuri în **capacitățile de înmagazinare a gazelor** din UE înainte de iarnă și că acestea pot fi partajate de statele membre într-un **spirit de solidaritate**. Acordul provizoriu va trebui să fie adoptat în mod formal de ambele instituții.

* [Înmagazinarea gazelor: Consiliul și Parlamentul ajung la un acord provizoriu (comunicat de presă, 19 mai 2022)](https://www.consilium.europa.eu/ro/press/press-releases/2022/05/19/gas-storage-council-and-parliament-reach-a-provisional-agreement/)

În cadrul reuniunii extraordinare a Consiliului European din mai 2022, liderii UE au convenit să **interzică aproape 90% din totalul importurilor de petrol din Rusia** până la sfârșitul anului. Se va face o excepție temporară pentru țițeiul livrat prin conducte.

De asemenea, liderii UE au trecut în revistă **progresele înregistrate în ceea ce privește eliminarea treptată a importurilor de gaze, petrol și cărbune din Rusia**, care ar trebui să aibă loc cât mai curând posibil, astfel cum s-a convenit în Declarația de la Versailles, și au solicitat continuarea lucrărilor în vederea consolidării independenței energetice a UE.

Consiliul European a invitat, de asemenea, Consiliul să examineze rapid propunerile Comisiei în vederea îndeplinirii obiectivelor REPowerEU, inclusiv **finanțarea** acestora.

* [Reuniunea extraordinară a Consiliului European, 30-31 mai 2022](https://www.consilium.europa.eu/ro/meetings/european-council/2022/05/30-31/)

La 3 iunie 2022, Consiliul a adoptat cel de **al șaselea pachet de sancțiuni** împotriva Rusiei, care include interzicerea importurilor de petrol, asupra căreia liderii UE au convenit în cadrul reuniunii extraordinare a Consiliului European din mai 2022.

* [Agresiunea Rusiei împotriva Ucrainei: UE adoptă cel de al șaselea pachet de sancțiuni (comunicat de presă, 3 iunie 2022)](https://www.consilium.europa.eu/ro/press/press-releases/2022/06/03/russia-s-aggression-against-ukraine-eu-adopts-sixth-package-of-sanctions/)

Liderii UE au revenit asupra chestiunii creșterii prețurilor la energie în cadrul reuniunii lor din iunie 2022. Făcând trimitere la Declarația de la Versailles și la recentele concluzii ale Consiliului European, liderii UE au reiterat invitația adresată Comisiei de a explora, împreună cu partenerii internaționali, modalități de **limitare a creșterii prețurilor la energie**, inclusiv fezabilitatea introducerii unor **plafoane temporare ale prețurilor**, după caz.

În contextul **folosirii gazelor ca armă de către Rusia**, Consiliul European a invitat Comisia să **își continue eforturile în regim de urgență pentru a asigura aprovizionarea cu energie la prețuri accesibile**. De asemenea, Consiliul European a invitat Consiliul, împreună cu Comisia, să ia toate măsurile adecvate pentru a asigura o coordonare mai strânsă în domeniul energiei între statele membre ale UE.

* [Consiliul European, 23-24 iunie 2022](https://www.consilium.europa.eu/ro/meetings/european-council/2022/06/23-24/)

La 27 iunie 2022, Consiliul a **adoptat definitiv Regulamentul privind înmagazinarea gazelor**, care vizează consolidarea securității aprovizionării cu energie a UE în contextul războiului din Ucraina. Miniștrii au discutat, de asemenea, despre **situația energetică** din UE în contextul războiului din Ucraina. Ei au salutat **planul REPowerEU** prezentat de Comisie.

* [Consiliul adoptă Regulamentul privind înmagazinarea gazelor (comunicat de presă, 27 iunie 2022)](https://www.consilium.europa.eu/ro/press/press-releases/2022/06/27/council-adopts-regulation-gas-storage/)
* [Consiliul Transporturi, Telecomunicații și Energie (Energie), 27 iunie 2022](https://www.consilium.europa.eu/ro/meetings/tte/2022/06/27/)

La 26 iulie 2022, miniștrii energiei din UE au ajuns la un **acord politic** privind o **reducere** voluntară **a cererii de gaze naturale cu 15% pentru această iarnă**.

Miniștrii au desfășurat un schimb de opinii cu privire la situația energetică din Europa în contextul războiului de agresiune al Rusiei împotriva Ucrainei.

De asemenea, au discutat despre măsurile și planurile lor pentru situații neprevăzute instituite la nivel național, precum și despre alte acțiuni pe termen scurt menite să consolideze securitatea aprovizionării cu energie a UE.

* [Reuniunea extraordinară a Consiliului Transporturi, Telecomunicații și Energie (Energie), 26 iulie 2022](https://www.consilium.europa.eu/ro/meetings/tte/2022/07/26/)

Sursa: https://www.consilium.europa.eu/ro/policies/energy-prices/

\*

Școlile se pot înscrie acum la concursul UE pentru tineri traducători

Liceele din toate țările din UE se pot înscrie acum la concursul anual de traducere al Comisiei Europene, Juvenes Translatores.



Începând cu 2 septembrie, ora 12:00 CET, adică 13:00 ora României, liceele pot [să se înscrie online](https://ec.europa.eu/info/education/skills-and-qualifications/develop-your-skills/language-skills/juvenes-translatores_ro)[Căutați traducerile disponibile pentru linkul precedentRO**•••**](https://romania.representation.ec.europa.eu/news/scolile-se-pot-inscrie-acum-la-concursul-ue-pentru-tineri-traducatori-2022-09-02_ro#modal), oferindu-le elevilor șansa de a intra în competiție cu colegi din întreaga UE. Anul acesta, concurenții vor traduce texte pe tema „tineretul european”.

Johannes **Hahn**, comisarul pentru buget și administrație, a declarat: „Prin acest concurs, dorim să le permitem tinerilor să descopere profesia de traducător și să promovăm învățarea limbilor străine. 2022 este Anul european al tineretului, iar concursul va reuni tineri din diferite țări, îi va încuraja să-și urmeze pasiunea pentru limbi străine și îi va ajuta să depășească barierele dintre oameni și culturi. Pentru ca UE să prospere, este foarte important să ne dezvoltăm capacitatea de a comunica și de a ne înțelege reciproc, în ciuda diferențelor.”

Participanții pot alege să traducă între oricare două dintre cele 24 de limbi oficiale ale UE (numărul combinațiilor posibile fiind de 552).

Înscrierea în concurs se face în două etape. În prima etapă, școlile trebuie să se înscrie până pe **20 octombrie 2022, la ora 12:00 CET (13:00 ora României)**. Profesorii pot completa formularul de înscriere în oricare din cele 24 de limbi oficiale ale UE.

Din totalul școlilor înscrise inițial, Comisia va invita la etapa următoare 705 școli alese prin tragere la sorți electronică. Numărul școlilor participante din fiecare țară va fi egal cu numărul de locuri deținut de țara respectivă în Parlamentul European.

Școlile alese vor desemna apoi până la cinci elevi care să participe la concurs. Elevii pot avea orice cetățenie, dar trebuie să fie născuți în anul 2005.

Concursul se va desfășura online, la 24 noiembrie 2022, în toate școlile participante.

Câștigătorii – câte unul din fiecare țară – vor fi anunțați la începutul lunii februarie 2023. Ei vor fi invitați să-și primească premiile în primăvara anului 2023, în cadrul unei ceremonii desfășurate la Bruxelles. Tot cu această ocazie vor avea posibilitatea de a se întâlni cu traducători profesioniști de la Comisia Europeană și de a afla mai multe despre profesie și despre munca în domeniul limbilor străine.

**Context**

Direcția Generală Traduceri a Comisiei Europene organizează concursul Juvenes Translatores („tineri traducători” în limba latină) în fiecare an, începând din 2007. Concursul promovează studiul limbilor străine în școli și le oferă tinerilor posibilitatea de a avea o primă impresie despre ce înseamnă să lucrezi ca traducător. Publicul-țintă sunt elevii de liceu în vârstă de 17 ani, iar concursul se desfășoară simultan în toate școlile selectate din UE.

Concursul i-a încurajat pe unii participanți să urmeze studii universitare în domeniul limbilor străine și să devină traducători profesioniști. Concursul oferă și oportunitatea de a evidenția bogata diversitate lingvistică a UE.

**Informații suplimentare**

[Site-ul Juvenes Translatores](https://ec.europa.eu/info/education/skills-and-qualifications/develop-your-skills/language-skills/juvenes-translatores_ro)[Căutați traducerile disponibile pentru linkul precedentRO**•••**](https://romania.representation.ec.europa.eu/news/scolile-se-pot-inscrie-acum-la-concursul-ue-pentru-tineri-traducatori-2022-09-02_ro#modal)

[Pagina de Facebook a concursului Juvenes Translatores](https://www.facebook.com/translatores)

Urmăriți pe Twitter departamentul de traduceri al Comisiei Europene: [@translatores](https://twitter.com/translatores)

🏵🏵🏵

UCRAINA

Active Citizens Fund: Sesiune de informare adresată ONGurilor privind apelurile deschise ca răspuns la criza din Ucraina

Fundația pentru Dezvoltarea Societății Civile organizează în cadrul programului de finanțare Active Citizens Fund România o sesiune de informare în care vor fi prezentate cele trei apeluri deschise ca răspuns la criza din Ucraina, tematici și eligibilitate.

**Obiectivul sesiunii de informare**este de a prezenta potențialilor solicitanți informații despre Apelurile #1.1, #4.1 și #6.1 lansate recent și de a oferi detalii relevante despre obiectivele apelurilor, proiecte eligibile, rezultate așteptate precum și despre procesul de aplicare.

* Mai multe informații privind apelul #1.1 – Participare civică privind criza din Ucraina sunt disponibile [**aici**](https://www.fonduri-structurale.ro/alte-finantari/626/active-citizens-fund-apelul-1-1-participare-civica-privind-criza-din-ucraina).
* Mai multe informații privind apelul #4.1 – Conștientizare privind drepturile omului și tratament egal pentru persoanele refugiate din Ucraina sunt disponibile [**aici**](https://www.fonduri-structurale.ro/alte-finantari/627/active-citizens-fund-apel-4-1-constientizare-privind-drepturile-omului-si-tratament-egal-pentru-persoanele-refugiate-din-ucraina).
* Mai multe informații privind apelul #6.1 – Sprijin pentru persoanele refugiate din Ucraina sunt disponibile [**aici**](https://www.fonduri-structurale.ro/alte-finantari/628/active-citizens-fund-apelul-6-1-sprijin-pentru-persoanele-refugiate-din-ucraina).

**Agenda**

* 14.00 – 14.10 Prezentare generală a Programului
* 14.10 – 14.50 Apeluri de proiecte deschise #1.1, #4.1 și #6.1
* 14.50 – 15.00 Indicatori de Program
* 15.00 – 15.10 Eligibilitatea solicitanților și partenerilor
* 15.10 – 15.20 Sesiune de întrebări și răspunsuri
* 15.20 – 15.50 Buget și costuri eligibile
* 15.50 – 16.00 Sesiune de întrebări și răspunsuri
* 16.00 – 16.15 Proces si Platforma de aplicare
* 16.15 – 16.45 Sesiune de întrebări și răspunsuri

Eventuale întrebări legate de apelurile ce vizează criza din Ucraina din cadrul programului de finanțare Active Citizens Fund România pot fi trimise prin email la [raluca.teodor@fdsc.ro](mailto:raluca.teodor@fdsc.ro).  Răspunsurile vor fi făcute cunoscute în cadrul sesiunii de informare și ulterior publicate pe website-ul programului.

**Organizațiile interesate să participe sunt invitate să completeze formularul de înscriere disponibil**[**aici**](https://www.esurveyspro.com/Survey.aspx?id=3764edbd-ca21-4dda-966b-321f0e06dd21)**, până cel târziu vineri, 9  septembrie, ora 18:00**. Odată înscrise, organizațiile vor primi un email cu toate detaliile de participare până cel târziu luni, 12 septembrie, ora 18.00.

Evenimentul se adresează organizațiilor neguvernamentale și poate avea maximum 100 de participanți. Înscrierile se vor încheia în momentul în care acest număr este atins.

Sesiunea de informare se va desfășura în limba română și nu vor fi furnizate servicii de traducere/interpretare.

Persoană de contact pentru detalii suplimentare legate de procesul de înscriere: Rebeca Peca (Fundația pentru Dezvoltarea Societății Civile) – 0752.444.304 sau rebeca.peca@fdsc.ro.

Sursa: Active Citizens Fund

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/